laion/Wikipedia-Exotic huggingface dataset:
শূরসেন

শূরসেন (সংস্কৃত: शूरसेन, Śūrasena) মথুরার একজন প্রাচীন যাদব শাসক ছিলেন। তিনি মারিশা নামে একজন নাগ (বা সর্প) মহিলাকে সাথে বিয়ে করেছিলেন। তিনি তাঁর সমস্ত সন্তানের জন্ম দিয়েছিলেন এবং ভীমের প্রতি বাসুকির বর হওয়ার কারণ ছিলেন। যার নামানুসারে শূরসেন রাজ্য বা মহাজনপদ এবং শূরসেনদের যাদব সম্প্রদায়ের নামকরণ করা হয়েছিল। শূরসেন বা শূরসৈনী ছিলেন সমুদ্রবিজয়ের পিতা (নিজেই নেমিনাথের পিতা), বসুদেব (স্বয়ং বাসুদেব-কৃষ্ণের পিতা) এবং কুন্তী (কর্ণ এবং পঞ্চপাণ্ডবদের মা)মহাভারত এবং পুরাণ উভয় গ্রন্থেই তাকে বসুদেব (কৃষ্ণের পিতা) এবং কুন্তীর (পাণ্ডবদের মা) পিতা হিসাবে ব্যাপকভাবে উল্লেখ করা হয়েছে। Viśvanātha Cakravartī (২০০৪)। Sārārtha Darśini: Tenth Canto Commnetaries [of] Srimad Bhagavatam। Mahanidhi Swami। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "During the Mahabharata age the region around Mathura was ruled by the yadava dynasty." The Quarterly Review of Historical Studies, By Institute of Historical Studies (Calcutta, India), Published by Institute of Historical, Studies., 1983, Item notes: v.22, Original from the University of Michigan, Digitized 29 Aug 2008 "Surasena or shoorsaini was a Yadava. One of his descendants could, therefore, call himself a Yadava or a Surasena as he liked..." Chauhān Dynasties: A Study of Chauhān Political History, Chauhān Political Institutions, and Life in the Chauhān Dominions, from 800 to 1316 A.D., By Dasharatha Sharma, pp 103, Published by Motilal Banarsidass, 1975 Tales From the Mahabharat, pp31, By B.K. Chaturvedi, Published by Diamond Pocket Books (P) Ltd. আইএসবিএন ৮১-২৮৮-১২২৮-৯, আইএসবিএন ৯৭৮-৮১-২৮৮-১২২৮-৬ "As Bhadanaka-desa was almost coterminous with Surasena janapada, we may designate the Apabhramsa of the area as Apabhramsa..." Early Chauhān Dynasties: A Study of Chauhān Political History, Chauhān Political Institutions, and Life in the Chauhān Dominions, from 800 to 1316 A.D., By Dasharatha Sharma, pp 103, Published by Motilal Banarsidass, 1975 "They had their kingdom in Karauli in Rajasthan. They were called Shoorsainis. Sri Krishna's grandfather was Shoorsen because of which the region around Mathura was known as Shoorsen and Yadavas of this region were called Shoorsainis."- Mangi Lal Mahecha, Rājasthāna ke Rājapūta (The Rajputs of Rajasthan), Rajasthan, 1965 Swami Vijnanananda (২০০৮) [1921]। The S'rimad Devi Bhagawatam। I। BiblioBazaar, LLC। পৃষ্ঠা 334। আইএসবিএন 978-1-4375-3059-9। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
সুনীল মুখোপাধ্যায়

সুনীল মুখোপাধ্যায় ১৬ সেপ্টেম্বর, ১৯৪৬ - মে, ২০১২) একজন বাঙালি চলচ্চিত্র ও মঞ্চ অভিনেতা। অভিনেতা ও পরিচালক উৎপল দত্তের নাট্যদলের সঙ্গে জড়িত ছিলেন সুনীল মুখোপাধ্যায়। পরে পরিচালক মৃণাল সেনের কলকাতা ৭১ ছবিতে প্রথম কাজ করেন। কিন্তু এই ছবিতে তার অভিনয়ের জায়গাটি সম্পাদনায় বাদ যায়। পরিচালক বুদ্ধদেব দাশগুপ্তের নিম অন্নপূর্ণা ছবিতে তিনি মুখ্য ভূমিকায় অভিনয় করে পরিচিতি পান। মূলত চাকর, মাতাল, চোর ইত্যাদি প্রান্তিক চরিত্রে অভিনয় করতেন তিনি। ঋতুপর্ন ঘোষের প্রথম সিনেমা হীরের আংটিতে চোরের ভূমিকায় অভিনয় করেন। অজস্র বাংলা ছবি ও টেলিভিশন সিরিয়াল ও মঞ্চে তিনি সহ অভিনেতার কাজ করেছেন৷ ৯০ দশকে মনোজদের অদ্ভুত বাড়ি বাংলা টেলিসিরিজে তিনি গোয়েন্দা বরদাচরণের চরিত্রে অভিনয় করেছিলেন। অমৃত কুম্ভের সন্ধানে, খারিজ, পার, আবার অরণ্যে, কালবেলা, মিস্টার অ্যান্ড মিসেস আইয়ার, পদ্মানদীর মাঝি, তাহাদের কথা, বোস, দ্য ফরগটেন হিরো ইত্যাদি সিনেমার পাশাপাশি মূল ধারার বাণিজ্যিক ছবিতে নিয়মিত অভিনয় করতেন। ক্যালকাটা পিপলস আর্ট থিয়েটারের সঙ্গে যুক্ত ছিলেন সুনীল মুখোপাধ্যায়। ফেরা চলচ্চিত্রে অভিনয় করে বেস্ট সাপোর্টিং রোলের পুরস্কার পান তিনি। আর্থিক সমস্যায় জর্জরিত হয়ে, টিবি রোগাক্রান্ত হয়ে ২০১২ সালের মে মাসে সুনীল মুখোপাধ্যায় কলকাতায় মারা যান। "Sunil Mukherjee movies and filmography - Cinestaan.com"। Cinestaan। ২০২০-১১-২৭ তারিখে মূল থেকে আর্কাইভ করা। সংগ্রহের তারিখ ২০২০-০৮-২৯।  "গরীব-চোর-মাতাল ভূমিকায় বাঙালিকে মাতিয়ে শেষ জীবনে কী পেলেন অভিনেতা সুনীল?"। aajbikel.com (ইংরেজি ভাষায়)। ২০২০-০৮-২৫। সংগ্রহের তারিখ ২০২০-০৮-২৬। [স্থায়ীভাবে অকার্যকর সংযোগ] "Sunil Mukhopadhyay - Movies, Biography, News, Age & Photos"। BookMyShow। সংগ্রহের তারিখ ২০২০-০৮-২৬।  "আনন্দবাজার পত্রিকা - আজকের শিরোনাম"। archives.anandabazar.com। সংগ্রহের তারিখ ২০২০-০৮-২৬।  ইন্টারনেট মুভি ডেটাবেজে সুনীল মুখোপাধ্যায় (ইংরেজি)
আসহাব-উল-হক

ডাঃ আসহাব-উল-হক জোয়ার্দ্দার (৪ ডিসেম্বর ১৯২১–৭ অক্টোবর ২০১০) বাংলাদেশের চুয়াডাঙ্গা জেলার রাজনীতিবিদ, চিকিৎসক ও মুক্তিযুদ্ধের সংগঠক যিনি তৎকালীন পূর্ব-পাকিস্তান প্রাদেশিক পরিষদের সদস্য ও তৎকালীন কুষ্টিয়া-৭ আসনের সংসদ সদস্য ছিলেন। আসহাব-উল-হক ৪ ডিসেম্বর ১৯২১ সালে তৎকালীন নদীয়া জেলার চুয়াডাঙ্গা মহকুমায় জন্মগ্রহণ করেন। তার পিতা আহম্মদ আলী জোয়ার্দ্দার ও মাতা হাজেরা খাতুন। আসহাব-উল-হক ১৯৪৯ থেকে ১৯৫১ সাল পর্যন্ত ঢাকার মিডফোর্ড হাসপাতালের চিকিৎসক ছিলেন। ১৯৫২ সালে চুয়াডাঙ্গায় বাংলা ভাষা আন্দোলনে ভূমিকা পালন করেন। ১৯৭০ সালে পূর্ব পাকিস্তান প্রাদেশিক পরিষদের সদস্য নির্বাচিত হন। ১৯৭১ সালে মুক্তিযুদ্ধে সমর্থন আদায়ের জন্য জাতিসংঘে পাঠানো প্রতিনিধি দলের সদস্য মনোনীত হয়ে ইউরোপ ও আমেরিকার বিভিন্ন দেশ সফর করেন। ১৯৭২ সালে গণপরিষদের সদস্য হিসেবে দেশের সংবিধান প্রণয়নে ভূমিকা রাখেন। ১৯৭৩ সালের প্রথম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে তৎকালীন কুষ্টিয়া-৭ আসন থেকে সংসদ সদস্য নির্বাচিত হন। ১৯৭৪ সালে বাংলাদেশ আওয়ামী লীগের কেন্দ্রীয় কমিটির সহসভাপতি মনোনীত হন। বাংলাদেশ পাট গবেষণা ইন্সটিটিউটের প্রতিষ্ঠাতা সদস্য ও কমনওয়েলথ হিউম্যান ইকোলজিক্যাল কাউন্সিলের বাংলাদেশের প্রধান হয়ে দায়িত্ব পালন করেন তিনি। ১৭ আগস্ট ১৯৭৫ সালে তাকে গ্রেফতার করা হয়। ১৯৭৭ সালে সামরিক আদালতে পাঁচ বছর কারাদণ্ড দেন তাকে এবং ১৯৭৯ সালে কারামুক্তি পেয়ে রাজনীতি ছেড়ে দিয়ে পুনরায় চিকিৎসা পেশা শুরু করেন। ৩ নভেম্বর ১৯৭৫ সালের ঢাকা কেন্দ্রীয় কারাগারে সংঘটিত জেল হত্যাকাণ্ডের অন্যতম সাক্ষী ছিলেন তিনি। আসহাব-উল-হক ৭ অক্টোবর ২০১০ সালে মৃত্যুবরণ করেন। "চুয়াডাঙ্গা জেলা, প্রখ্যাত ব্যক্তিত্ব"। বাংলাদেশ জাতীয় তথ্য বাতায়ন। ২৬ আগস্ট ২০২০ তারিখে মূল থেকে আর্কাইভ করা। সংগ্রহের তারিখ ২৬ আগস্ট ২০২০।  "১ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ৯ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  মেসবাহ উল হক। "একজন সাহসী ও সত্ রাজনীতিকের প্রতিকৃতি"। দৈনিক ইত্তেফাক। ২৬ আগস্ট ২০২০ তারিখে মূল থেকে আর্কাইভ করা। সংগ্রহের তারিখ ২৬ আগস্ট ২০২০।
সর্বোত্তম জীবন রক্ষা পদক

সর্বোত্তম জীবন রক্ষা পদক ভারত সরকার প্রদত্ত একটি বেসামরিক জীবনরক্ষাকারী পুরস্কার। ১৯৬১ সালের ৩০ সেপ্টেম্বর প্রতিষ্ঠিত এই পুরস্কারটি প্রথমে "জীবন রক্ষা পদক, প্রথম শ্রেণি" নামে পরিচিত ছিল। সর্বোত্তম জীবন রক্ষা পদক ডুবে যাওয়া, আগুনে বা খনি দুর্ঘটনা থেকে প্রাণ বাঁচানোর জন্য বেসামরিক নাগরিকদের দেওয়া হয়। "খুব বড় বিপদের পরিস্থিতিতে জীবন উদ্ধারের পক্ষে স্পষ্টত সাহস দেখানোর জন্য" এই পুরস্কারটি দেওয়া হয়। সর্বোত্তম জীবন রক্ষা পদক সশস্ত্র বাহিনী, পুলিশ বা দমকল বাহিনীর সদস্যদেরও পুরস্কার দেওয়া যেতে পারে যদি তারা তাদের দ্বারা দায়িত্বের বাইরেও স্বীকৃতিজনক কাজ সম্পাদন করে। যদি পদকপ্রাপ্ত কোনও ব্যক্তিকে পরবর্তীকালে আবার পদক প্রদান করা হয়, তবে পরবর্তী পুরস্কার রিবনের সাথে একটি পদক দণ্ড সংযুক্ত করে দেয়া হয়। মরণোত্তর ভাবেও এই পুরস্কার দেওয়া যেতে পারে। সর্বোত্তম জীবন রক্ষা পদক একটি স্বর্ণপদক যা ৫৮ মিমি (২.৩ ইঞ্চি) ব্যাসের হয়। উপরের অভিমুখের কেন্দ্রে একটি উন্মুক্ত হাত অভয়ামুদ্রা অবস্থানে খোদিত থাকে ও এর নিচে দেবনাগরী লিপিতে "মা ভাই" ও তার নিচে "সর্বোত্তম জীবন রক্ষা পদক" লেখা খোদিত থাকে। বিপরীত দিকে ভারতের জাতীয় প্রতীক এবং সত্যমেব জয়তে লেখা থাকে। পদকের ফিতাটি লাল, প্রশস্ত হল ৩২ মিমি (১.৩ ইঞ্চি)। দুই প্রান্তে হালকা নীল ফিতে এবং কেন্দ্রে সবুজ রঙের একটি স্ট্রাইপ রয়েছে। এই রঙগুলি আগুন (লাল), জল (নীল) এবং জীবনকে (সবুজ) উপস্থাপন করে। "Awards" (পিডিএফ)। mha.nic.in। স্বরাষ্ট্র মন্ত্রণালয়। ১৬ জুন ২০১৭ তারিখে মূল (পিডিএফ) থেকে আর্কাইভ করা। সংগ্রহের তারিখ ৬ জুলাই ২০১৬।  "Precedence Of Medals"। ভারতীয় সেনাবাহিনী। সংগ্রহের তারিখ ১৬ সেপ্টেম্বর ২০১৪।  "Awards" (পিডিএফ)। www.warb-mha.gov.in। কল্যাণ ও পুনর্বাসন বোর্ড কেন্দ্রীয় সশস্ত্র পুলিশ বাহিনী। ৪ মার্চ ২০১৬ তারিখে মূল (পিডিএফ) থেকে আর্কাইভ করা। সংগ্রহের তারিখ ১৭ সেপ্টেম্বর ২০১৪।  Chhina, Rana T.S.; Haynes, Edward S. (২০০৮)। Medals and decorations of Independent India। মনোহার পাবলিশার্স এন্ড ডিস্ট্রিবিউটর্স। পৃষ্ঠা ৬১। আইএসবিএন 9788173047190।  "Bravery Awards"। archive.india.gov.in। ভারতের জাতীয় পোর্টাল। ২০ আগস্ট ২০১৪ তারিখে মূল থেকে আর্কাইভ করা। সংগ্রহের তারিখ ১৭ সেপ্টেম্বর ২০১৪।
হাত্রা লিপি

হাত্রা লিপি হাত্রার আরামায়িক লেখার জন্য ব্যবহৃত একটি আবজাদ লিপি। হাত্রা আরামায়িক উপভাষাটি আনুমানিক ৯৭ খ্রিস্টপূর্ব থেকে ২৪০ খ্রিস্টাব্দ অবধি উত্তর ইরাকের আদি বসবাসকারীরা ব্যবহার করত। এই বর্ণমালার অনেক শিলালিপি পাওয়া যায় সেলুসিড সাম্রাজ্যের দ্বারা নির্মিত উত্তর ইরাকের প্রাচীন শহর হাত্রায়, যেটি পরবর্তীকালে শক সাম্রাজ্যের দ্বারাও ব্যবহৃত হয়েছিল। তবে ২৪১ খ্রিস্টাব্দে সাসানীয় সাম্রাজ্য এই শহরটি ধ্বংস করে দেয়। আসুরে বেশ কয়েকটি শিলালিপি রয়েছে যা ২৫৭ খ্রিস্টাব্দে সাসানীয়দের ধ্বংসের পরে শেষ হয়েছিল। বাকী শিলালিপিগুলি দুর-ইউরোপোস, গাদ্দালা, তুর আবদিন, তিক্রিত, সাদিয়া এবং কবর আবু নায়েফ জুড়ে বিক্ষিপ্ত ছড়িয়ে রয়েছে। সমসাময়িক ধ্বংসাবশেষের অনেকগুলি ২০১৫ সালের গোড়ার দিকে ইসলামিক স্টেট অব ইরাক অ্যান্ড দ্য লেভান্ট দ্বারা ধ্বংস করে দেওয়া হয়। অন্যান্য আরামাইক-জাত লিপি এবং অধিকাংশ আব্জাদের মতোই এই লিপিটি ডান দিক থেকে বাম দিকে লেখা হয়। সংখ্যাও একই দিকে লেখা হয়, অর্থাৎ উচ্চতর স্থানিক মান ডানদিকে লেখায় হয়। এছাড়াও এই লিপিতে দুইটি যতিচিহ্ন আছে। কিছু যুক্তাক্ষর ব্যবহার হলেও সেগুলি প্রয়োজনীয়তার কারনে নয়, বরং হরফের সংক্ষিপ্তকরণের জন্য ব্যবহৃত হয়। বর্তমানে প্রায় ছয়শোর মত পাঠলিপি অস্তিত্ব রয়েছে বলে জানা যায়। হাত্রা লিপি ইউনিকোডে জুন ২০১৫-তে ৮.০ সংস্করণে যোগ করা হয়। হাত্রা লিপির ইউনিকোড ব্লক U+108E0 থেকে U+108FF: Beyer 1998, পৃ. 155 Everson, Michael (সেপ্টেম্বর ২৪, ২০১২)। "N4324: Preliminary proposal for encoding the Hatran script in the SMP of the UCS" (PDF)। International Organization for Standardization। সংগ্রহের তারিখ ২০ আগস্ট ২০১৬। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
১নং ওয়ার্ড, সিলেট সিটি কর্পোরেশন

১নং ওয়ার্ড বাংলাদেশের সিলেট সিটি কর্পোরেশনের আওতাধীন একটি ওয়ার্ড। সিলেট সিটি কর্পোরেশনের ১নং ওয়ার্ডের আয়তন ০.৯৫ বর্গ কিলোমিটার। ২০১১ সালের আদমশুমারি অনুযায়ী ১নং ওয়ার্ডের জনসংখ্যা ১১,৭৮১ জন। এর মধ্যে পুরুষ ৬,৫৩৬ জন এবং মহিলা ৫,২৪৫ জন। মোট পরিবার ২,১৪৩টি। সিলেট সিটি কর্পোরেশনের আওতাধীন ১নং ওয়ার্ডের প্রশাসনিক কার্যক্রম কোতোয়ালী থানার আওতাধীন এবং এটি জাতীয় সংসদের ২২৯নং নির্বাচনী এলাকা সিলেট-১ এর অংশ। ২০১১ সালের আদমশুমারি অনুযায়ী ১নং ওয়ার্ডের উপজেলার সাক্ষরতার হার ৭৮.৯%। কোতোয়ালী থানা, সিলেট সিলেট সিটি কর্পোরেশন সিলেট জেলা "কোতোয়ালী মডেল থানা (সিলেট মেট্রোপলিটন) - বাংলাপিডিয়া"। banglapedia.org। বাংলাপিডিয়া। সংগ্রহের তারিখ ২৬ আগস্ট ২০২০।  "ইউনিয়ন পরিসংখ্যান সংক্রান্ত জাতীয় তথ্য" (পিডিএফ)। web.archive.org। Wayback Machine। Archived from the original on ৮ ডিসেম্বর ২০১৫। সংগ্রহের তারিখ ২৬ আগস্ট ২০২০। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)
অধিবিনায়ক

অধিবিনায়ক (অপর নাম নরমুখ বিনায়ক; সংস্কৃত: अधिविनायक) হলেন হিন্দু দেবতা গণেশের (বিনায়ক) একটি রূপভেদ। শিবপুরাণে উল্লিখিত হয়েছে, শিব তাঁর পুত্র গণেশের মুণ্ডচ্ছেদ করেছিলেন। তার আগে গণেশের মস্তক স্বাভাবিক মানুষের মতোই ছিল। অধিবিনায়ক মূর্তিতে গণেশকে সেই মানবমুখী রূপেই দেখা যায়। গণেশের এই বিশেষ রূপটি অবশ্য অল্পপরিচিত। অল্প কয়েকটি মন্দিরই অধিবিনায়কের প্রতি উৎসর্গিত। তামিলনাড়ুর কুতানুরের নিকটে অবস্থিত মন্দিরটি এগুলির অন্যতম। এই রূপটির সর্বাধিক পরিচিত নামটি হল অধিবিনায়ক। "অধি" শব্দের অর্থ "আদ্যকালীন" বা "প্রাচীন" এবং "বিনায়ক" গণেশেরই নামান্তর। দ্বিতীয় নাম "নরমুখ বিনায়ক" "নর" (মানব), "মুখ" (মুখমণ্ডল) ও "বিনায়ক" শব্দ তিনটির সমষ্টি। আদিবিনায়ক শিব কর্তৃক গণেশের মুণ্ডচ্ছেদ ও তারপর হস্তী বা গজের মস্তক লাভের ঘটনার পূর্ববর্তী অবস্থার মূর্তি। এই অবস্থায় গণেশের রূপ তাঁর দুই ভ্রাতা অয়াপ্পান ও কার্তিকের অনুরূপ ছিল। "Adi Vinayaka - The Primordial Form of Ganesh."। agasthiar.org। সংগ্রহের তারিখ ডিসেম্বর ২৮, ২০১৭।  Awasthi, Anshu (সেপ্টেম্বর ৮, ২০১৬)। "This Is The ONLY Temple in The World Where Lord Ganesha Has a Human Face! Here's Its Amazing Story"। সংগ্রহের তারিখ ডিসেম্বর ২৮, ২০১৭।
কে আমার বাবা

কে আমার বাবা ১৯৯৯ সালে মুক্তিপ্রাপ্ত বাংলাদেশী নাট্ট্য চলচ্চিত্র। চলচ্চিত্রটি পরিচালনা করেছেন মনতাজুর রহমান আকবর। শ্রেষ্ঠাংশে অভিনয় করেছেন মান্না, পপি, আমিন খান, রাজীব ও হুমায়ুন ফরীদি সহ আরও অনেকে। এটি মান্না-পপি জুটি অভিনীত প্রথম চলচ্চিত্র। চলচ্চিত্রটি ১৯৯৯ সালে বাংলাদেশে মুক্তি পায়। মুক্তির পর ছবিটি ব্যাবসায়িক সফল এবং জনপ্রিয় হয়। জীবনের (মান্না) আসল বাবা আলতাফ (রাজীব) গুরুতর অপরাধের কারণে যাবজ্জীবন কারাদণ্ড প্রাপ্ত হয়। তখন জীবনকে (মান্না) তার নকল বাবা আমীর (হুমায়ুন ফরীদি) সমাজের চোখে সন্তান পরিচয় দিয়ে বড় করে তোলে। মান্না পপি আমিন খান শিল্পী রাজীব হুমায়ুন ফরীদি সাদেক বাচ্চু দিলদার শশী আজাহারুল ইসলাম খান আন্ন্ শক্তি মিরপুরি আজিজ সিরাজ হায়দার কাবিলা আফজাল শরীফ সুরুজ বাঙ্গালী কে আমার বাবা চলচ্চিত্রের গান রচনা করেছেন কবির বকুল। সুর ও সঙ্গীতায়োজন করেছেন প্রণব ঘোষ এবং গানে কণ্ঠ দিয়েছেন এন্ড্রু কিশোর, রিজিয়া পারভীন, খালিদ হাসান মিলু, ডলী সয়ন্তনী। ":: ফিল্ম ম্যানেজমেন্ট সিস্টেম-এ "কে আমার বাবা""। ofc.bfa.gov.bd। ১৭ জানুয়ারি ২০২২ তারিখে মূল থেকে আর্কাইভ করা। সংগ্রহের তারিখ ২৬ আগস্ট ২০২০।  "নায়ক মান্নার দশম মৃত্যুবার্ষিকী"। RTV Online (ইংরেজি ভাষায়)। সংগ্রহের তারিখ ২৬ আগস্ট ২০২০।  "জন্মদিন আসলেই মান্না ভাইকে মিস করি: পপি"। somoynews.tv (ইংরেজি ভাষায়)। সংগ্রহের তারিখ ২৬ আগস্ট ২০২০।  "কে আমার বাবা: জাতীয় ঐক্যফ্রন্ট"। সংগ্রহের তারিখ ২৬ আগস্ট ২০২০।  "আজকের ছবি"। www.prothom-alo.com। সংগ্রহের তারিখ ২৬ আগস্ট ২০২০। [স্থায়ীভাবে অকার্যকর সংযোগ] "মান্না চলে যাওয়ার ১১ বছর আজ"। সংগ্রহের তারিখ ২৬ আগস্ট ২০২০।  "নায়ক মান্নার জন্মদিন নিয়ে বিভ্রান্ত ভক্তরা!"। somoynews.tv (ইংরেজি ভাষায়)। সংগ্রহের তারিখ ২৬ আগস্ট ২০২০।  চলচ্চিত্র প্রবেশদ্বার ইন্টারনেট মুভি ডেটাবেজে কে আমার বাবা (ইংরেজি) বাংলা মুভি ডেটাবেজে কে আমার বাবা
অন্ধ্রপ্রদেশের ইতিহাস

অন্ধ্রপ্রদেশ ভারতের ২৮টি অঙ্গরাজ্যের মধ্যে একটি। অন্ধ্র নামক এই প্রদেশের উল্লেখ বহু প্রাচীন সংস্কৃত গ্রন্থ, যেমন ৮০০ খ্রিস্টপূর্বাব্দের বেদের ঐতরিয় ব্রাহ্মণে পাওয়া যায়। বিভিন্ন বৌদ্ধ ধর্মগ্রন্থ অনুসারে, অসসক (পালি) বা অশ্মক (अश्मक) নামে খ্রিস্টপূর্ব ৭০০ থেকে ৪২৫ বা ৩৪৫ খ্রিস্টপূর্বাব্দের এক মহাজনপদের নাম পাওয়া যায়। এই মহাজনপদ গোদাবরী ও কৃষ্ণা নদীর মাঝে অবস্থিত ছিল। বর্তমানের অন্ধ্রপ্রদেশ ভারতের স্বাধীনতা লাভের পরে একটি অঙ্গরাজ্য হিসেবে জন্মলাভ করে। তার পূর্বে এটি মাদ্রাজ প্রেসিডেন্সির অন্তর্গত ছিল। খ্রিষ্টপূর্ব ষষ্ঠ শতাব্দীতে, ভারতের ষোড়শ মহাজনপদের একটি ছিল অশ্মক। পরবর্তীকালে এটি সাতবাহন সাম্রাজ্যের (২৩০ খ্রিস্টপূর্বাব্দ - ২২০ খ্রিস্টাব্দ) অন্তর্গত হয়, যারা অমরাবতী শহরটি তৈরি করে। সাতবাহন সাম্রাজ্য উন্নতির শিখরে ওঠে গৌতমীপুত্র সাতকর্ণীর রাজত্বকালে। সাতবাহন সাম্রাজ্যের পতনের পরে মাৎসান্যয় শুরু হয়, এবং অঞ্চলটি ক্ষুদ্র ক্ষুদ্র অংশে বিভক্ত হয়ে স্থানীয় রাজাদের দ্বারা শাসিত হতে শুরু করে। পরবর্তীকালে ইক্ষাবু সাম্রাজ্যের সূচনা হলে এই কৃষ্ণা নদীর তীর পর্যন্ত এই অঞ্চল তাদের শাসনাধিকারে আসে। চতুর্দশ শতাব্দীতে, পল্লবরা অন্ধ্রপ্রদেশের দক্ষিণ থেকে তামিলাকম পর্যন্ত তাদের সাম্রাজ্য বিস্তৃত করে। তাদের রাজধানী হয় কাঞ্চিপুরম। প্রথম মহাদেববর্মন (৫৭১-৬৩০ খ্রিঃ) ও প্রথম নরসিংহবর্মনের (৬৩০ -৬৬৮ খ্রিঃ) রাজত্বকালে এই সাম্রাজ্য সবথেকে শক্তিশালী হয়। নবম শতাব্দীর শেষপর্যন্ত দক্ষিণের তেলেগুভাষী অঞ্চল ও তামিলাকমের উত্তরাঞ্চলে পল্লবদের আধিপত্য বজায় ছিল।
মরণ কামড়

মরণ কামড় হচ্ছে ১৯৯৯ সালে মুক্তিপ্রাপ্ত বাংলাদেশী চলচ্চিত্র। চলচ্চিত্রটি পরিচালনা করেছেন মালেক আফসারী। এতে অভিনয় করেছেন মান্না, মুনমুন, আমিন খান, ময়ূরী, সাদেক বাচ্চু, দিলদার, নাসরিন, ইলিয়াস কোবরা, রিনা খান, রোজী আফসারী সহ আরো অনেকে। চলচ্চিত্রটি ১৯৯৯ সালে বাংলাদেশে মুক্তির পর ব্যাবসায়িকভাবে সফল হয়। মান্না মুনমুন আমিন খান ময়ূরী সাদেক বাচ্চু দিলদার নাসরিন ইলিয়াস কোবরা সাংকো পাঞ্জা নাসির খান আমির সিরাজী শক্তি মিরপুরি নান্না ভাট মজিদ বঙ্গবাসি তৃঞ্চা ববি বাদল বুলবুল রিনা খান নাজমা রোজী আফসারী মরণ কামড় চলচ্চিত্রের সঙ্গীত রচনা করেছেন মনিরুজ্জামান মনির। সঙ্গীত পরিচালনা ও সুরারোপ করেছেন আবু তাহের। গানে কণ্ঠ দিয়েছেন রুনা লায়লা, সাবিনা ইয়াসমিন, এন্ড্রু কিশোর, খালিদ হাসান মিলু, কনকচাঁপা, আঁখি আলমগীর ডলী সায়ন্তনী। "ফিল্ম আর্কাইভে মরণ কামড়" (পিডিএফ)। সংগ্রহের তারিখ ২৬ আগস্ট ২০২০।  "টিজারে ঢুকে পড়লেন পরিচালক!"। banglanews24.com। সংগ্রহের তারিখ ২৬ আগস্ট ২০২০।  ডেস্ক, বিনোদন। "ঈদের আনন্দ আয়োজন"। DailyInqilabOnline। সংগ্রহের তারিখ ২৬ আগস্ট ২০২০।  "এখন পরিচালকের হাত-পা বাঁধা: আফসারী"। RisingBD Online Bangla News Portal (ইংরেজি ভাষায়)। সংগ্রহের তারিখ ২৬ আগস্ট ২০২০।  "'মরণ কামড়'-এ টিকে রয়েছে ছোট সিনেমা হল"। সংগ্রহের তারিখ ২৬ আগস্ট ২০২০।  "'ক্যারিয়ারে ২৫টি সিনেমাই যথেষ্ট'"। সংগ্রহের তারিখ ২৬ আগস্ট ২০২০।  ডেস্ক, বিনোদন। "ঈদে বৈশাখী টেলিভিশনে ১৪ সিনেমা"। DailyInqilabOnline (ইংরেজি ভাষায়)। সংগ্রহের তারিখ ২৬ আগস্ট ২০২০।  "তুমি রবে নীরবে"। RisingBD Online Bangla News Portal (ইংরেজি ভাষায়)। সংগ্রহের তারিখ ২৬ আগস্ট ২০২০।  "ব্যবসায় নামছেন নায়িকা মুনমুন"। somoynews.tv (ইংরেজি ভাষায়)। সংগ্রহের তারিখ ২৬ আগস্ট ২০২০।  চলচ্চিত্র প্রবেশদ্বার বাংলা মুভি ডেটাবেজে মরণ কামড়
স্যাজিটাল সুচার

স্যাজিটাল সুচার (ইংরেজিতেঃ Sagittal suture) করোটির দুটি প্যারাইটাল অস্থির মধ্যে বিদ্যমান একটি ঘন, তন্তুময় যোজক টিস্যু সন্ধি। শব্দটি লাতিন শব্দ sagitta থেকে এসেছে, যার অর্থ তীর। এই শব্দটির উৎপত্তি সম্বন্ধে ধারণা পাওয়া যায়, স্যাজিটাল সুচার কীভাবে করোটিকার পিছন দিকে ল্যাম্বডোয়েড সুচার দ্বারা একটি তীরের মতন খাঁজকাটা হয়, তা দেখে। স্যাজিটাল সুচারআন্তঃপ্যারাইটাল সুচার, লাতিন Sutura interparietalis নামেও পরিচিত। ফরেনসিক নৃতত্ত্বে, স্যাজিটাল সুচার মানুষের দেহাবশেষের তারিখ স্থির করার জন্য ব্যবহৃত একটি পদ্ধতি। সুচারটি উনত্রিশ বছর বয়সে বন্ধ হতে শুরু করে, যেখানে এটি ল্যাম্বডোয়েড সুচারকে ছেদ করে সেখান থেকে এবং সামনে এগুতে থাকে। পঁয়ত্রিশ বছর বয়সে সুচারটি পুরোপুরি বন্ধ হয়ে যায়। এর অর্থ কোনো একজন মানুষের খুলি পরিদর্শন করার সময়, যদি সুচারটি তখনো খোলা থাকে, তবে তার বয়স উনত্রিশ বছরের কম বলে ধরে নিতে হবে। অপর দিকে, সুচারটি সম্পূর্ণরূপে গঠিত হলে, পঁয়ত্রিশের বেশি বয়স বলে ধরে নেয়া যেতে পারে।[তথ্যসূত্র প্রয়োজন] স্যাজিটাল সুচারে দুটি শারীরস্থানিক চিহ্ন পাওয়া যায়: একটি ব্রেগমা এবং অপরটি করোটির ভার্টেক্স। ব্রেগমা স্যাজিটাল এবং করোনাল সুচারের ছেদ দ্বারা গঠিত হয়। ভার্টেক্স করোটির সর্বোচ্চ বিন্দু এবং প্রায়শই স্যাজিটাল সুচারের মধ্যবিন্দুর নিকটে অবস্থান করে। জন্মের সময় করোটির হাড়গুলো মিলিত অবস্থায় থাকে না। যদি মাথার খুলির নির্দিষ্ট কোন হাড় খুব দ্রুত বৃদ্ধি পায়, তবে সুচারগুলোর "অকাল মিলন" বা "প্রিম্যাচিউর ক্লোজার" হতে পারে। এর ফলে মাথার খুলির বিকৃতি ঘটতে পারে। যদি স্যাজিটাল সুচার খুব তাড়াতাড়ি বন্ধ হয়ে যায়, তবে মাথার খুলি লম্বা, সরু ও কীলক আকারের হয়ে যায়। এই অবস্থাকে বলা হয় স্ক্যাফোসেফালি। অ্যানিমেশনে স্যাজিটাল সুচারকে লাল দেখানো হয়েছে। বাম এবং ডান প্যারাইটাল অস্থি। স্যাজিটাল সুচারটিকে ভিতর থেকে দেখা যাচ্ছে। একটি সদ্যোজাত শিশুর স্যাজিটাল সুচার উপর থেকে দেখা যাচ্ছে। সদ্যোজাত শিশুর স্যাজিটাল সুচার। ওয়ার্মিয়ান অস্থি যুক্ত স্যাজিটাল সুচার। "স্যাজিটাল সুচার ওয়েব্যাক মেশিনে আর্কাইভকৃত ২৯ জুন ২০১৬ তারিখে ", স্টেডম্যানস মেডিকেল ডিকশনারি, ২৭ তম সংস্করণ। ২০০০ সাল। Moore, Keith L., and T.V.N. Persaud। he Developing Human: Clinically Oriented Embryology, ৭ম সংস্করণ। ২০০৩। উইকিমিডিয়া কমন্সে স্যাজিটাল সুচার সংক্রান্ত মিডিয়া রয়েছে। Anatomy figure: 22:03-01[স্থায়ীভাবে অকার্যকর সংযোগ] at Human Anatomy Online, SUNY Downstate Medical Center
হার্বার্ট চ্যাং

হার্বার্ট স্যামুয়েল চ্যাং (ইংরেজি: Herbert Chang; জন্ম: ২ জুলাই, ১৯৫২) জ্যামাইকার কিংস্টন এলাকায় জন্মগ্রহণকারী সাবেক ওয়েস্ট ইন্ডিয়ান আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৭০-এর দশকের শেষদিকে অত্যন্ত সংক্ষিপ্ত সময়ের জন্যে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে জ্যামাইকা দলের প্রতিনিধিত্ব করেন। দলে তিনি মূলতঃ বামহাতি ব্যাটসম্যান হিসেবে খেলতেন। এছাড়াও, ডানহাতে মিডিয়াম বোলিংয়ে পারদর্শী ছিলেন হার্বার্ট চ্যাং। ১৯৭২-৭৩ মৌসুম থেকে ১৯৮২-৮৩ মৌসুম পর্যন্ত হার্বার্ট চ্যাংয়ের প্রথম-শ্রেণীর খেলোয়াড়ী জীবন চলমান ছিল। চীনা বংশোদ্ভূত জ্যামাইকার নাগরিক তিনি। বামহাতে রক্ষণাত্মক ভঙ্গীমায় ব্যাটিং করতেন। ১৯৭০ সালে ওয়েস্ট ইন্ডিজ তরুণ খেলোয়াড়দের নিয়ে গঠিত দলের সদস্যরূপে ইংল্যান্ড গমন করেন। পরবর্তীতে, ১৯৭৩ থেকে ১৯৮৩ সময়কালে জ্যামাইকার পক্ষে ৪৮টি প্রথম-শ্রেণীর খেলা ও ১৮টি লিস্ট এ ক্রিকেট খেলায় অংশ নেন। সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন হার্বার্ট চ্যাং। ১২ জানুয়ারি, ১৯৭৯ তারিখে চেন্নাইয়ে স্বাগতিক ভারত দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি। ১৯৭৯ সালে ওয়েস্ট ইন্ডিজ দলের সাথে ভারত গমন করেন। এ সফরেই মাদ্রাজ টেস্টে নিজস্ব একমাত্র টেস্ট খেলায় অংশগ্রহণ করার সুযোগ লাভ করেছিলেন তিনি। সিরিজের চতুর্থ টেস্টটিতে তিনি ব্যর্থ হয়েছিলেন। ৬ ও ২ রান সংগ্রহ করতে পেরেছিলেন। জ্যামাইকায় কয়েক মৌসুম ধারাবাহিক খেলার স্বীকৃতিস্বরূপ ভারত গমনের সুযোগ পান। ভারত সফরের পরও তার এ ক্রীড়াশৈলী অব্যাহত থাকে। ১৯৮১-৮২ মৌসুমে ৪২৬ রান তুলেন। তাসত্ত্বেও, দল নির্বাচকমণ্ডলীর উপেক্ষার পাত্রে পরিণত হন। ক্ষুদ্ধ ও হতাশ চিত্তে বিদ্রোহী দলের সাথে যুক্ত হন। ১৯৮৩ সালে তৎকালীন নিষিদ্ধঘোষিত দক্ষিণ আফ্রিকায় ওয়েস্ট ইন্ডিজের প্রথম বিদ্রোহী দলের সদস্য ছিলেন। সেখানে তিনি চারটি স্বীকৃতিবিহীন একদিনের আন্তর্জাতিকে অংশগ্রহণ করেন। এ সফরে যাওয়ার খেসারত গুণতে হয় তাকে। ওয়েস্ট ইন্ডিজ ক্রিকেট বোর্ড কর্তৃক তিনি আজীবন নিষেধাজ্ঞার কবলে পড়েন। অবশ্য, ১৯৮৯ সালে এ নিষেধাজ্ঞা প্রত্যাহার করে নেয়া হয়েছিল। ওয়েস্ট ইন্ডিজে ক্রিকেট খেলা থেকে বহিষ্কারের ফলে স্নায়ুবৈকল্যের শিকার হন। বর্তমানে তার পরিবার কিংস্টনে বসবাস করছেন। Mukherjee, Abhishek। "Herbert Chang: The Jamaican of Chinese origin who wasted his life in South Africa"। Cricket Country। সংগ্রহের তারিখ ৬ আগস্ট ২০২০।  "Miscellaneous Matches played by Herbert Chang"। Cricket Archive। সংগ্রহের তারিখ ৬ আগস্ট ২০২০।  Ugra, Sharda। "Remember the 'cursed' West Indies rebels who toured South Africa in the '80s?"। ESPNcricinfo। সংগ্রহের তারিখ ৬ আগস্ট ২০২০।  Gray, Ashley। "The West Indies trailblazer left destitute after 'selling out his race'"। The Times। সংগ্রহের তারিখ ৬ আগস্ট ২০২০।  ফাউদ বাক্কাস আলবার্ট প্যাডমোর এক টেস্টের বিস্ময়কারী ওয়েস্ট ইন্ডিয়ান টেস্ট ক্রিকেটারদের তালিকা প্রথম-শ্রেণীর ক্রিকেট দলসমূহের বর্তমান তালিকা ইএসপিএনক্রিকইনফোতে হার্বার্ট চ্যাং (ইংরেজি) ক্রিকেটআর্কাইভে হার্বার্ট চ্যাং (সদস্যতা প্রয়োজনীয়) (ইংরেজি)
ব্রাজার্স

ব্রাজার্স (/ˈbræzərz/) হ'ল একটি কানাডীয় পর্নোগ্রাফি নির্মাণ কোম্পানি, যার সদরদফতর মন্ট্রিল, কেবেক, কানাডা ও আইনি আবাস লিমাসোল, সাইপ্রাস। একত্রিশটি হার্ডকোর পর্নোগ্রাফি ওয়েবসাইট সমন্বিত একটি অনলাইন নেটওয়ার্ক, এই সংস্থার স্লোগান "বিশ্বের সেরা এইচডি পর্ন সাইট!"। সাইটে ৯৭২৯ ভিডিও রয়েছে যা ৩৩টি বিভিন্ন সাইট (ডিসেম্বর ২০১৯) দ্বারা প্রকাশিত হয়। মন্ট্রিলের বিনিয়োগকারীদের একটি দল দ্বারা ২০০৫ সালে প্রতিষ্ঠিত, ব্রাজার্স মানসেফের কর্পোরেট নামে অধীনে পর্নোগ্রাফিক সাইটগুলির একটি বৃহত্তর দলের অংশে পরিণত হয়েছিল। ২০১০ সালে ম্যানসেফ ফ্যাবিয়ান থাইলম্যানের কাছে বিক্রি করা হয়েছিল এবং একে ম্যানভিন ইনকর্পোরেটেড হিসাবে পুনর্নবীকরণ করা হয়েছিল। ডিসেম্বর ২০১২ সালে থাইলম্যানকে ট্যাক্স ফাঁকি দেওয়ার সন্দেহে বেলজিয়াম থেকে জার্মানিতে প্রত্যর্পণ করা হয়েছিল। ২০১৬ সালের সেপ্টেম্বরে ভিজিল্যান্ট ব্রাজার্সের একটি ডাটাবেস লঙ্ঘনের সংবাদ ভেঙে দেয়, যা এপ্রিল ২০১৩ এ সাইটটি হ্যাক হওয়ার পরে প্রায় ১ মিলিয়ন ব্যবহারকারীকে প্রভাবিত করেছিল। ২০২০ সালের হিসাবে, ব্রাজার্স ডট কমের ট্র্যাফিক র‌্যাঙ্কিং রয়েছে ২,৫৫১। "Brazzers.com WHOIS, DNS, & Domain Info – DomainTools"। WHOIS। ২০১৬। সংগ্রহের তারিখ মে ১২, ২০১৭।  "The Geek-Kings of Smut"। New York। New York LLC। সংগ্রহের তারিখ আগস্ট ২৭, ২০১৭।  "Brazzers"। Brazzers। জুলাই ২৭, ২০০৮ তারিখে মূল থেকে আর্কাইভ করা। সংগ্রহের তারিখ ডিসেম্বর ২৩, ২০১৯।  Pardon, Rhett (জুলাই ১৫, ২০১০)। "Brazzers, Mofos, Tube Sites Acquired by Manwin"। XBIZ Newswire। ডিসেম্বর ৩, ২০১৩ তারিখে মূল থেকে আর্কাইভ করা। সংগ্রহের তারিখ এপ্রিল ২২, ২০১২।  "Meet The New King of Porn"। নভেম্বর ২৯, ২০১৪ তারিখে মূল থেকে আর্কাইভ করা। সংগ্রহের তারিখ জানুয়ারি ১৮, ২০১২।  "'Porn king' detained on suspicion of tax evasion"। ডিসেম্বর ২১, ২০১৪ তারিখে মূল থেকে আর্কাইভ করা। সংগ্রহের তারিখ ডিসেম্বর ১৭, ২০১২।  Breach of Brazzers Forum (BBC) – https://www.bbc.com/news/technology-37285715 Breach of Brazzers Forum (HIBP) – https://haveibeenpwned.com/PwnedWebsites#Brazzers Breach of Brazzers Forum (MyBroadband) – http://mybroadband.co.za/news/security/178474-the-south-african-government-departments-exposed-in-the-brazzers-porn-forum-hack.html Breach of Brazzers Forum (TheNextWeb) – https://thenextweb.com/insider/2016/09/05/hackers-ejaculate-800000-brazzers-accounts-onto-the-dark-web/ Breach of Brazzers Forum (LifeHacker) – http://www.lifehacker.com.au/2016/09/brazzers-porn-site-forum-hack-lead-to-80000-accounts-exposed/ "Brazzers Alexa Ranking"। Alexa.com। আগস্ট ৫, ২০১৯ তারিখে মূল থেকে আর্কাইভ করা। সংগ্রহের তারিখ জানুয়ারি ৩, ২০২০।  দাপ্তরিক ওয়েবসাইট ইন্টারনেট মুভি ডেটাবেসে (আইএমডিবি) ব্রাজার্স